open-index/open-wikipedia-markdown huggingface dataset:
नोवा

[thumb|220px|अपने साथी से हाइड्रोजन खींचता हुआ एक [सफ़ेद बौना|सफ़ेद बौना तारा - यही हाइड्रोजन आगे चलकर एक नोवा विस्फोट करेगा (काल्पनिक चित्रण)]]
[thumb|220px|सन् २००९ में [स्रोतास्विनी तारामंडल में देखा गया ऍरिडानी नोवा]]
**नोवा** या **नवतारा** किसी सफ़ेद बौने तारे की सतह पर हाइड्रोजन एकत्रित होने के बाद उसमें एक भयंकर परमाणु विस्फोट को कहते हैं जिसमें अनियंत्रित रफ़्तार से नाभिकीय संलयन (न्यूक्लियर फ्यूज़न) होता है। हांलांकि इसका नाम महानोवा से मिलता-जुलता है, इन दोनों में कोई सम्बन्ध नहीं।

## प्रक्रिया
अगर किसी सफ़ेद बौने तारे का कोई नज़दीकी साथी तारा हो तो कभी-कभी उस से सफ़ेद बौना हाइड्रोजन और हीलियम खींच कर अपने वायुमंडल में एकत्रित करने लगता है। यह साथी तारा या तो कोई मुख्य अनुक्रम तारा हो सकता है या कोई बूढ़ा होता तारा हो सकता है जो फूलकर लाल दानव तारा बनाने लगा है। जब काफ़ी मात्रा में हाइड्रोजन इकठ्ठी हो जाती है जो धमाकेदार तरीक़े से कुचली जाती है और उसके नाभिकीय संलयन से बहुत प्रकाश और ऊर्जा पैदा होती है। इस से तारे की चमक (निरपेक्ष कान्तिमान) बढ़ जाती है। यह नोवा विस्फोट कितनी तेज़ी से चल रहा है इसका अनुमान इस बात से लगाया जाता है कि तारे की यह बरही हुई चमक किस गति से कम होती है। इस चमक को खगोलीय मैग्निट्यूड में मापा जाता है, जो एक विपरीत माप है: किसी वस्तु का मैग्निट्यूड जितना कम हो वह वस्तु उतनी ही अधिक रोशन होती है। अगर नोवा धीमी गति से चल रहा है तो उस तारे के मैग्निट्यूड में २ अंकों का अंतर पड़ने में ८० दिन से भी अधिक सकते हैं और अगर तेज़ी से चल रहा है तो २५ दिनों के अन्दर भी ऐसा हो सकता है।

## नोवा की श्रेणियाँ
नोवओं को उनकी चमक में बदलाव की गति के अनुसार श्रेणियाँ दी जाती हैं:
* **ऍन॰ए॰** (NA) - तीव्र नोवा; इन नोवाओं में तीव्रता से रोशनी बढ़ती है और फिर ३ मैग्निट्यूडों से १०० दिनों के अन्दर घट जाती है।
* **ऍन॰बी॰** (NB) - धीमे नोवा; इन नोवाओं में रोशनी बढ़ती है और फिर ३ मैग्निट्यूड घटने के लिए १५० से अधिक दिन लेती है।
* **ऍन॰सी॰** (NC) - बहुत धीमे नोवा; इन नोवाओं में रोशनी बढ़ती है और फिर १० साल या उस से भी अधिक उसी स्तर पर टिकी रहती है। संभव है कि ऐसे नोवा अन्य नोवाओं से काफ़ी भिन्न हों, मसलन यह ग्रहीय नीहारिकाओं के सृजन कि वजह से भी हो सकते हैं।
* **ऍन॰आर॰** या **आर॰ऍन॰** (NR/RN) - आवर्ती नोवा, जो बार-बार फटते हैं। अक्सर इनके विस्फोटों के बीच में १८ से २० वर्षों का फ़ासला होता है।

## सन्दर्भ


## इन्हें भी देखें
* सफ़ेद बौना
* महानोवा

श्रेणी:तारे
श्रेणी:हिन्दी विकि डीवीडी परियोजना
दक्षिणकिरीट तारामंडल

thumb|200px|दक्षिणकिरीट (कोरोना ऑस्ट्रेलिस) तारामंडल
thumb|200px|दक्षिणकिरीट तारामंडल में R CrA तारे का क्षेत्र
**दक्षिणकिरीट** या **कोरोना ऑस्ट्रेलिस** एक तारामंडल है। दूसरी शताब्दी ईसवी में टॉलमी ने अपनी ४८ तारामंडलों की सूची में इसे शामिल किया था और अंतर्राष्ट्रीय खगोलीय संघ द्वारा जारी की गई ८८ तारामंडलों की सूची में भी यह शामिल है। इसे "दक्षिणकिरीट" इसलिए बुलाया जाता है ताकि इसे उत्तरकिरीट तारामंडल से भिन्न बताया जा सके।

## अन्य भाषाओँ में
दक्षिणकिरीट तारामंडल को अंग्रेज़ी में "कोरोना ऑस्ट्रेलिस" (Corona Australis) या "कोरोना ऑस्ट्रीना" (Corona Austrina) कहते हैं, जो लातिनी भाषा से लिए गए हैं। इनका लातिनी में अर्थ "दक्षिण का मुकुट" है क्योंकि इसके मुख्य तारे एक किरीट जैसे अर्ध-चक्र की आकृति बनाते हैं। इसे फ़ारसी में भी "ताज-ए-जनूबी" () कहते हैं, जिसका अर्थ भी "जनूब (दक्षिण) का ताज" है।

## तारे
दक्षिणकिरीट तारामंडल में १४ तारें हैं जिन्हें बायर नाम दिए जा चुके हैं, जिनमें से अगस्त २०११ तक किसी के भी इर्द-गिर्द ग़ैर-सौरीय ग्रह परिक्रमा करता हुआ नहीं पाया गया था। इस तारामंडल में कोई भी तारा ४ खगोलीय मैग्नीट्यूड से अधिक चमक नहीं रखता। याद रहे कि मैग्नीट्यूड की संख्या जितनी ज़्यादा होती है तारे की रौशनी उतनी ही कम होती है। इसके कुछ मुख्य तारे और अन्य खगोलीय वस्तुएँ इस प्रकार हैं:
* **अल्फ़ा दक्षिणकिरीट** - इस तारे का बायर नाम "अल्फ़ा कोरोनाए ऑस्ट्रेलिस" (α CrA या α Coronae Australis) है, लेकिन इसे ऐल्फ़ॅक्का मरिडियाना (Alfecca Meridiana) भी कहा जाता है।
* **आर॰ऍक्स॰ जे१८५६.५-३७५४** (RX J1856.5-3754) - यह एक न्यूट्रॉन तारा है। पृथ्वी से केवल २०० प्रकाश-वर्ष दूर स्थित यह हमसे सबसे समीपी न्यूट्रॉन तारों में से एक है। इसके अध्ययन से वैज्ञानिकों को शक़ है कि यह एक क्वार्क तारा है, जिसमें पदार्थ टूटकर क्वार्क नामक मूलभूत कणों की स्थिति में आ पहुंचे हैं।

## इन्हें भी देखें
* न्यूट्रॉन तारा
* उत्तरकिरीट तारामंडल
* तारामंडल

## सन्दर्भ


श्रेणी:तारामंडल
श्रेणी:हिन्दी विकि डीवीडी परियोजना
पुनर्प्रयोग

अंगूठाकार|पुनःप्रयोग का उदाहरण : बिजली के खम्भे तथा रेलवे के ब्लॉक का पुनःउपयोग करते हुए पैदल पुल बनाया गया है।
अंगूठाकार|चर्च का उपयोग रहने के लिये घर के रूप में
किसी वस्तु को एकबार से अधिक बार प्रयोग करने को **पुनःप्रयोग** या **पुनर्प्रयोग** (reuse) कहते हैं। यह बार-बार प्रयोग वस्तु के मूल काम के लिये हो सकता है या अलग-अलग काम के लिये। पुनर्चक्रण इससे इस अर्थ में अलग है कि पुनर्चक्रण में प्रयोग किये गये सामान को तोडकर या बर्बाद करके पदार्थ रूप में बदल दिया जाता है। उपयोगी उत्पादों को खरीदने और उनका विनिमय करने से (बिना पुनर्चक्रण किये) समय, धन, ऊर्जा, एवं संसाधनों की बचत होती है। 

## इन्हें भी देखें
* कोड पुन:प्रयोग (Code reuse)
* पुनरावेशीय बैटरी (Rechargeable battery)
* पुनर्चक्रण (ecycling)

श्रेणी:कचरा प्रबन्धन
छद्म धर्मनिरपेक्षता

**छद्म धर्मनिरपेक्षता** () का अर्थ धर्मनिरपेक्ष होने का स्वांग करते हुए व्यवहार में मजहब-सापेक्ष निर्णय, नीतियाँ और कार्य करना है। इस शब्द का उपयोग वे समूह करते हैं जो दूसरों द्वारा मजहब के आधार पर दोहरी नीति अपनाने विरोध करते हैं। यह इसका सर्वप्रथम दर्ज उपयोग एंथोनी एल्न्जि मिटन ने अपनी पुस्तक  () में किया था। छद्म धर्मनिरपेक्षता राजनितिक दलों के द्वारा प्रतिपादित शब्द है।

## भारत में छद्म धर्मनिरपेक्षता
* **साम्प्रदायिक हिंसा विधेयक २०११** जिसे, भाजपा समेत कई राजनैतिक पार्टियों - जद(यु), अकाली दल, बीजू जनता दल, सीपीई -एम एवं सर्वभारतीय तृणमूल कांग्रेस ने नकार दिया है। भाजपा के अनुसार यह बिल पूर्णता: बहुसख्यक विरोधी है और साम्प्रदायिकता को बढ़ावा देता है।

## इन्हें भी देखें
* तुष्टीकरण
* शाहबानो प्रकरण
* समान नागरिक संहिता

## सन्दर्भ

## बाहरी कड़ी

* The Indian Secular Intellectuals – Ever See Beyond Their Skewed Opinions? https://web.archive.org/web/20180527202500/https://topyaps.com/indian-secular-intellectuals 
श्रेणी:धर्मनिरपेक्षता
कापा ओरायोनिस तारा

[thumb|220px|[कालपुरुष तारामंडल|कालपुरुष (ओरायन) तारामंडल में कापा ओरायोनिस 'κ' द्वारा नामांकित बाएँ नीचे की तरफ वाला तारा है]]

**कापा ओरायोनिस**, जिसके बायर नामांकन में भी यही नाम (κ Ori या κ Orionis) दर्ज है, आकाश में कालपुरुष तारामंडल का छठा सब से रोशन तारा और पृथ्वी से दिखने वाले तारों में से ५१वाँ सब से रोशन तारा है। यह हमसे लगभग ७०० प्रकाश-वर्ष की दूरी पर स्थित है और पृथ्वी से इसका औसत सापेक्ष कांतिमान (यानि चमक का मैग्निट्यूड) २.०६ है।

## अन्य भाषाओं में
कापा ओरायोनिस को अंग्रेज़ी में "सैफ़" (Saiph) भी कहा जाता है। यह अरबी भाषा के "सैफ़ अल-जब्बार" () से लिया गया है जिसका अर्थ "दानव की तलवार" है। कालपुरुष तारामंडल में जो कालपुरुष (या कुछ वर्णनों में एक शिकारी) की काल्पनिक आकृति बनती है, कापा ओरायोनिस उसके हाथ से आगे स्थित एक तारा है।

## वर्णन
कापा ओरायोनिस एक B0.5 Iavar श्रेणी का महादानव तारा है। इसका द्रव्यमान (मास) हमारे सूरज के द्रव्यमान का १५-१७ गुना है और व्यास हमारे सूरज के व्यास का ११ गुना है। यह एक बहुत ही गरम तारा है और इसका सतही तापमान २६,००० कैल्विन अनुमानित किया गया है। इसकी भयंकर निहित चमक (निरपेक्ष कान्तिमान) हमारे सूरज की चमक की ५७,५०० गुना है, लेकिन इस से उत्पन्न प्रकाश ज़्यादातर अधिक ऊर्जा वाले पराबैंगनी (अल्ट्रावायोलॅट) रंग में होता है जिसे मनुष्य नहीं देख सकते। इसलिए यह एक बहुत विकिरण (रेडियेशन) उत्पन्न करने वाला तारा होकर भी मनुष्यों को धुंधला लगता है। आज से करोड़ों साल भविष्य में कापा ओरायोनिस सिमटकर एक भयंकर परमनोवा धमाके में ध्वस्त हो जाएगा।

## इन्हें भी देखें
* महादानव तारा
* कालपुरुष तारामंडल

## सन्दर्भ


श्रेणी:तारे
श्रेणी:महादानव तारे
श्रेणी:कालपुरुष तारामंडल
श्रेणी:हिन्दी विकि डीवीडी परियोजना
वास्को द गामा, गोवा

**वास्को द गामा** (Vasco da Gama), जिसे केवल **वास्को** (Vasco) भी कहा जाता है, भारत के गोवा राज्य के दक्षिण गोवा ज़िले की मुरगाँव तालुका में स्थित एक नगर है। यह अरब सागर के तट पर बसा हुआ है।

## विवरण
वास्को का नाम पुर्तगाली अन्वेषक वास्को द गामा के नाम पर रखा गया है। जनसंख्या अनुसार वास्को, गोवा का सबसे अधिक जनसंख्या वाला नगर है और यह अनुमानित: 1,00,000 से अधिक है। यह मुरगांव तालुक का मुख्यालय भी है। यह नगर मुरगांव प्रायद्वीप के पश्चिमी छोर पर और ज़ुवारी नदी के मुहाने पर स्थित है। गोवा की राजधानी पणजी से यह 30 किलोमीटर और, डाबोलिम हवाई अड्डे से 5 किलोमीटर की दूरी पर स्थित है।

इस नगर की स्थापना 1543 में की गई थी और 1961 तक यह पुर्तगाली साम्राज्य का भाग बना रहा, जब इसे भारत ने अपने अधिकार में ले लिया था। भारतीय नौसेना का गोवा नौसेना क्षेत्र (अड्डा) वास्को में स्थित है जहां से यह डाबोलिम हवाई अड्डे पर नियन्त्रण रखते हैं। 

अतीत में वास्को द गामा का नाम बदल कर सम्भाजी नगर करने के कुछ असफल प्रयास भी किये गये हैं।

## इन्हें भी देखें
* दक्षिण गोवा ज़िला
* मुरगाँव तालुका

## सन्दर्भ

श्रेणी:दक्षिण गोवा ज़िला
श्रेणी:गोवा के नगर
श्रेणी:दक्षिण गोवा ज़िले के नगर
*
मैनुएल फेरारा

**मैनुएल फेरारा** (; जन्मनाम: मैनुएल जीनिन; Manuel Jeannin
,1 नवम्बर 1975, गैग्नी, फ्रांस), एक फ्रांसीसी अश्लील फिल्म अभिनेता और वयस्क फिल्म निर्देशक हैं। फेरारा के खाते में लगभग 945 अश्लील फिल्में दर्ज हैं जिनमें से लगभग 97 फिल्मों का निर्देशन उन्होने स्वयं किया है। 

## सन्दर्भ

श्रेणी:जीवित लोग
श्रेणी:पुरुष व्यस्क फ़िल्म अभिनेता
श्रेणी:फ़्रांसीसी व्यस्क फ़िल्म अभिनेता
श्रेणी:1975 में जन्मे लोग
रेमोन नोमार

**रेमोन नोमार** (जन्म जनवरी 9, 1974, काराकास, वेनेजुएला) एक वेनेजुएलाई-स्पेनिश अश्लील फिल्म अभिनेता हैं। इन्होने अपने फिल्मी कैरियर कि शुरूआत 23 साल की उम्र में की थी तथा अब-तक रियलिटी किंग्स, ब्रेज्रस और न्यू सेंसेशन जैसी अश्लील फिल्म निर्माण कंपनियों के साथ काम कर चुके हैं। 
## इन्हें भी देखें
* केरन ली
* जेम्स डीन
* जोर्डी एल नीनिओ पोला
* जॉनी सिन्स
* रॉन जेरेमी

## सन्दर्भ

## बाहरी कड़ियाँ
* 
* 
* 

श्रेणी:जीवित लोग
श्रेणी:पुरुष व्यस्क फ़िल्म अभिनेता
श्रेणी:1974 में जन्मे लोग
भारतीय राष्ट्रीय भुगतान निगम

**भारतीय राष्ट्रीय भुगतान निगम** भारतीय रिज़र्व बैंक द्वारा स्थापित एक निगम है जिसे भारत में विभिन्न खुदरा भुगतान प्रणालियों के लिए एक मातृसंस्था के रूप में कल्पित किया गया है। इसकी स्थापना 2008 में हुई और यह कंपनी अधिनियम 2013 की धारा 8 के तहत पंजीकृत एक गैर-लाभकारी संगठन है। प्रमुख बैंकों का एक संघ इसका स्वामी है।

## संगठन
भारतीय राष्ट्रीय भुगतान निगम की उपयोगिता और इसके उद्देश्यों को ध्यान में रखते हुए कम्पनी अधिनियम १९५६ की धारा २५ के अन्दर इसे "लाभ के लिए नहीं" संस्था के रूप में पंजीकृत किया गया है। NPCI को अप्रैल 2009 में व्यवसाय का प्रमाण पत्र जारी किया गया था। अधिकृत पूंजी को  और भुगतान की गई पूंजी  आंकी गई है।

वर्तमान में, दस कोर प्रमोटर बैंक (भारतीय स्टेट बैंक, पंजाब नेशनल बैंक, कैनरा बैंक, बैंक ऑफ बड़ौदा, यूनियन बैंक ऑफ इंडिया, बैंक ऑफ इंडिया, आईसीआईसीआई बैंक, एचडीएफसी बैंक, सिटी बैंक और एचएसबीसी) हैं। बोर्ड में बिस्वमोहन महापात्रा गैर कार्यकारी अध्यक्ष, भारतीय रिज़र्व बैंक से नामांकित और दस कोर प्रवर्तक बैंकों से नामांकित होते हैं।  दिलीप अस्बे, ए पी होटा के बाद NPCI के वर्तमान प्रबंध निदेशक और मुख्य कार्यकारी अधिकारी हैं, जो 10 अगस्त, 2017 को पद से सेवानिवृत्त हुए थे। 

## विभिन्न उत्पाद
* एकीकृत भुगतान अन्तरापृष्ठ (यूपीआई)
* नैशनल फाईनैंशियल स्विच(NFS),
* इंटरबैंक मोबाईल भुगतान सेवा(IMPS),
* रु-पे,
* चैक ट्रंकेशन सिस्टम (CTS),
* आधार इनेबल्ड पेमेंट सिस्टम (AEPS),
* वज्र प्लेटफॉर्म --  ब्लॉकचेन-तकनीक पर आधारित ; पेमेंट क्लीयरिंग और सेटलमेंट प्रोसेस, यूनिफाइड पेमेंट्स इंटरफेस (UPI) और रुपे कार्ड जैसी सुविधाओं को एकीकृत करने के लिए तैयार किया गया है।

### रु-पे कार्ड

8 मई 2014 को भारत के राष्ट्रपति श्री प्रणब मुखर्जी ने भारत का अपना भुगतान कार्ड ‘रुपे’ राष्ट्र को समर्पित किया। भारतीय रिजर्व बैंक ने 2005 में ऐसी स्वदेशी सेवा की आवश्यकता की परिकल्पना की थी और यह कार्य 2010 में इसके संचालन के तुरंत बाद भारतीय राष्ट्रीय भुगतान निगम (एनपीसीआई) को सौंप दिया था। एनपीसीआई ने रुपे सेवा को अप्रैल, 2013 में ही शुरू कर दिया था जबकि कार्ड भुगतान नेटवर्क को पूरी तरह कार्य रूप देने में सामान्यत: पाँच से सात वर्ष लग जाते हैं। उक्त तिथि तक इस नेटवर्क में 70 लाख कार्ड जारी किए जा चुके थे। रुपे कार्ड परियोजना में 17 बैंकों ने सहयोग दिया है।

### एकीकृत भुगतान अन्तराफलक

एकीकृत भुगतान अन्तराफलक ( या UPI, देवनागरीकृत : यूनिफ़ाइड पेमेण्ट इण्टरफ़ेस या यूपीआई) भारतीय राष्ट्रीय भुगतान निगम एवं भारतीय रिज़र्व बैंक द्वारा प्रारम्भ की गई ऑनलाइन भुगतान की एक नयी प्रणाली है जो अन्तर-बैंक लेनदेन को सुविधाजनक बनाती है। अन्तराफलक ( या *इण्टरफ़ेस *) को भारतीय रिज़र्व बैंक द्वारा नियन्त्रित किया जाता है और मोबाइल प्लेटफ़ॉर्म पर दो बैंक खातों के बीच तुरन्त धनराशि स्थानान्तरित करने का कार्य करता है।

## इन्हें भी देखें
*प्रत्यक्ष लाभ हस्तांतरण

## सन्दर्भ


श्रेणी:भारत की अर्थव्यवस्था
श्रेणी:भारत में भुगतान और निपटान प्रणालियाँ
श्रेणी:भारत में बैंकिंग
श्रेणी:भारतीय राष्ट्रीय भुगतान निगम
श्रेणी:भुगतान प्रणालियों से संबंधित संस्थाएँ
श्रेणी:इंडिया स्टैक
पर्म

**पर्म** () रूस देश का एक प्रमुख शहर है। शहर पहाड़ी क्षेत्र में स्थित है। सोवियत संघ की प्रथम डाक टिकट पर्म में छपी थीं। प्रशासनिक रूप से पर्म शहर सात ज़िलों में बँँटा हुआ है।

## सन्दर्भ

श्रेणी:रूस के नगर
नोट के लिए वोट कांड

वर्ष २००८ में भारतीय संसद में घटित एक घटना जिसमें मनमोहन सिंह सरकार द्वारा विश्वास मत हासिल करने की बहस के दौरान भाजपा के तीन सांसदों ने संसद में एक करोड़ रूपए के नोटों की गड्डियों संसद में दिखाई थी। इन सांसदों का आरोप था कि मनमोहन सरकार ने समाजवादी पार्टी के अमर सिंह के माध्यम से उनके मत को खरीदने की कोशिश की थी।

२०११ में एक जनहित याचिका पर सुनवाई करते हुए सर्वोच्च न्यायालय के निर्देशों पर दिल्ली पुलिस इस मामले पर फिर से सक्रिय हुई और ६ सितंबर २०११ को अमर सिंह तथा भाजपा के दो सांसद तिहाड़ जेल भेज दिए गए।

## बाहरी कड़ियाँ
* ‘अमर सिंह को जिस जगह होना चाहिए वो वहीं पहुंच गए हैं’
* कलमाड़ी, राजा और मधु कोड़ा के बीच तिहाड़ में हैं अमर सिंह 

श्रेणी:भारतीय संसद संबंधी भ्रष्टाचार मामले
श्रेणी:भारत में भ्रष्टाचार
ऑ

right|thumb|ऑ की ध्वनि सुनिए
right|thumb|औ की ध्वनि सुनिए - यह ऑ से ज़रा भिन्न है
right|thumb|ओ की ध्वनि सुनिए - यह ऑ से काफ़ी भिन्न है
**ऑ** मराठी भाषा का एक वर्ण है। ऍ और ऑ वास्तविक  देवनागरी में नहीं पाये जाते। वर्तमान में हिन्दी में ऑ वर्ण का उपयोग केवल अंग्रेजी शब्दों में किया जाता है।
अन्तर्राष्ट्रीय ध्वन्यात्मक वर्णमाला (अ॰ध॰व॰) में इसके उच्चारण को ɔ के चिन्ह से लिखा जाता है। इसका प्रयोग अधिकतर अंग्रेज़ी के शब्दों को लिखने के लिए किया जाता है,  स्वाभाविकतः   "फॉर" (for), "नॉट" (not) और "बॉल" (ball)। इसकी ध्वनि आधुनिक मानक हिन्दी के तत्सम, तद्भव तथा   देशज शब्दों में नहीं पाई जाती  परं  कुछ पश्चिमी हिन्दी उपभाषाओं में इसका प्रयोग मिलता है, उदाहरणतः खड़ीबोली और हरियाणवी वाले कुछ क्षेत्रों में "सोना" को "सॉना" उच्चारित किया जाता है।

## विवृत वर्तुल पश्चस्वर
'ऑ' को भाषाविज्ञान  की  दृष्टि  से "विवृत वर्तुल पश्चस्वर" कहा जाता है। अंग्रेजी में इसे "ओपन बॅक राउंडिड वाॅवल" (open back rounded vowel) कहते हैं।

## उच्चारण
'ऑ' का स्वर उच्चारण में 'आ', 'औ' और 'ओ' तीनों से भिन्न है,  परं   यह इन सब में 'औ' के सब से समीप है:


:१. अन्तर्राष्ट्रीय ध्वन्यात्मक वर्णमाला में 'ː' का चिह्न किसी स्वर को दीर्घ खींचता है लेकिन इस से स्वर कि ध्वनि की प्रकृति में कोई अंतर नहीं होता।
:२. हिंदी में यह स्वर केवल कुछ पश्चिमी हिंदी उपभाषाओं में ही देखा जाता है। 'सॉना' का उच्चारण अंग्रेज़ी के 'sauna' शब्द से मिलता जुलता है और यह वही शब्द है जिसे मानक हिंदी में 'सोना' (धातु) कहा जाता है।
:३. पूर्वी हिंदी उपभाषाओं में 'औ' का उच्चारण मानक हिंदी से अलग होता है। इनमें इसे 'अउ' की ध्वनि से मिलते हुए संयुक्त स्वर (डिप्थाँग) का उच्चारण दिया जाता है। मिसाल के लिए बिहारी उपभाषाओं में अक्सर 'औरत' को 'अउरत' की तरह उच्चारित किया जाता है।


## ग़लत उच्चारण
हिन्दीभाषी अक्सर 'ऑ' को 'औ' उच्चारित करते हैं। क्योंकि यह दोनों स्वर काफ़ी समीप हैं और अंग्रेज़ी में 'औ' का स्वर कम मिलता है इसलिए इस से ज़्यादा असमंजस पैदा नहीं होता। फिर भी कुछ शब्द ऐसे हैं जहाँ ग़लत उच्चारण से समझने में कठिनाइयाँ उत्पन्न हो सकती हैं। उदाहरण के लिए:
* कौट (caught) का अर्थ 'पकड़ लिया' है
* कॉट (cot) का अर्थ 'एक छोटा बिस्तर' है

मानक अमेरिकी और ब्रिटिश अंग्रेज़ी उच्चारण में इन्हें एक जैसा उच्चारित करना ग़लत समझा जाता है, हालाँकि कुछ अन्य अंग्रेज़ी भाषाओँ (जैसी की कनाडा में बोली जाती है) में 'औ' को 'ऑ' की तरह उच्चारित किया जाने लगा है। इन उपभाषाओं के बोलने वालों के लिए 'औ' और 'ऑ' में सहस्वानिकी है और वे इन दोनों स्वरों का अन्तर नहीं बता पाते।

## हिन्दी और मराठी में अन्तर
'ऑ' और 'औ' के प्रयोग हिन्दी और मराठी में भिन्न होते है। मराठी में (पूर्वी हिन्दी की तरह) 'औ' का उच्चारण 'अउ' से मिलता संयुक्त स्वर (डिप्थाँग) होता है। उदाहरण के लिए मराठी में 'घर और बाहर' को 'घर अउर बाहर' पढ़ा जाता है। ठीक ऐसा ही पूर्वी हिन्दी क्षेत्रों में होता है। मराठी में 'ऑ' का प्रयोग अंग्रेज़ी से लिए गए दोनों 'डॉक्टर' और 'डौग' जैसे शब्दों के लिए होता है।

## हिन्दी और फ़ारसी में अन्तर
हिन्दी और फ़ारसी में बहुत से सामान्य शब्दों का हिन्दी में 'आ' के स्वर के साथ और फ़ारसी में 'ऑ' के स्वर के साथ उच्चारण किया जाता है:
* नाम () - फ़ारसी: नॉम
* जान (, जीवन) - फ़ारसी: जॉन
* हैरान (, अचम्भित) - फ़ारसी: हइरॉन

## इन्हें भी देखिये
* देवनागरी
* अन्तर्राष्ट्रीय ध्वन्यात्मक वर्णमाला

## सन्दर्भ


श्रेणी:स्वर
श्रेणी:हिन्दी विकि डीवीडी परियोजना
फिणी (मिठाई)

**फिणी (मिठाई)** एक उत्तर भारतीय व्यंजन है।

श्रेणी:उत्तर भारत का खाना
श्रेणी:भारतीय मिठाइयाँ
फेनी नदी

**फेनी नदी** (Feni River) भारत के त्रिपुरा राज्य और बांग्लादेश में बहने वाली एक नदी है। यह त्रिपुरा के दक्षिण त्रिपुरा ज़िले में उत्पन्न होती है, फिर बांग्लादेश में प्रवेश करती है, जहाँ इसमें मुहुरी नदी विलय होती है और उसके तुरंत बाफद यह बंगाल की खाड़ी में बह जाती है। त्रिपुरा का सबरूम नगर फेनी नदी के किनारे बसा हुआ है।

## इन्हें भी देखें
* मुहुरी नदी
* सबरूम

## सन्दर्भ

श्रेणी:त्रिपुरा की नदियाँ
श्रेणी:बांग्लादेश की नदियाँ
असेह

यह इंडोनेशिया के पश्चिमी भाग में स्थित एक प्रमुख शहर है।

श्रेणी:इंडोनेशियाई शहर
सिग्मा सैजिटेरियाइ तारा

thumb|230px|धनु तारामंडल में सिग्मा सैजिटेरियाइ तारा "σ Sgr" से नामांकित है
**सिग्मा सैजिटेरियाइ** जिसके बायर नामांकन में भी यही नाम (σ Sgr या σ Sagittarii) दर्ज है, आकाश में धनु तारामंडल का दूसरा सब से रोशन तारा है और पृथ्वी से दिखने वाले तारों में से ५२वाँ सब से रोशन तारा है। यह हमसे २२८ प्रकाश-वर्ष की दूरी पर स्थित है और पृथ्वी से इसका औसत सापेक्ष कांतिमान (यानि चमक का मैग्निट्यूड) २.०६ है।

## अन्य भाषाओं में
सिग्मा सैजिटेरियाइ को अंग्रेज़ी में "ननकी" (Nunki) भी कहा जाता है जो असीरियाई या बेबीलोनियाई भाषाओँ से लिया गया है और जिसका अर्थ "धरती का राजकुमार" था। यह नाम इतिहासकारों को खुदाई करने पर बेबीलोनियाई पुरातन स्थलों पर मिला और तारे के वर्णन से अंदाज़ा लगाया गया के यह सिग्मा सैजिटेरियाइ को बेबीलोनियाईओं द्वारा दिया गया नाम ही रहा होगा। भारतीय संस्कृति में ज़ेटा सैजिटेरियाइ (ζ Sgr) और सिग्मा सैजिटेरियाइ के दो तारे उत्तराषाढ़ नक्षत्र बनाते हैं।

## वर्णन
सिग्मा सैजिटेरियाइ का मुख्य तारा एक नीले-सफ़ेद रंग वाला B2.5 V श्रेणी का तारा है। इसकी अंदरूनी चमक (निरपेक्ष कान्तिमान) हमारे सूरज की ३३०० गुना है। इसका व्यास (डायामीटर) हमारे सूरज के व्यास का ५ गुना और इसका द्रव्यमान सूरज के द्रव्यमान का लगभग ७ गुना है। संभव है कि इसके साथ एक साथी तारा भी हो जिसके साथ यह एक द्वितारा मंडल हो लेकिन वैज्ञानिकों को यह पक्का ज्ञात नहीं है।

आकाश में सिग्मा सैजिटेरियाइ सूर्यपथ (ऍक्लिप्टिक) के बहुत पास दिखता है और कभी-कभी चन्द्रमा के पीछे छुप हो जाता है। बहुत ही लम्बे अंतरालों के बाद कभी-कभार यह सौर मंडल के किसी ग्रह के पीछे भी छुप जाता है। १७ नवम्बर १९८१ की रात को यह शुक्र के पीछे छुपा था। यह मंगल के पीछे भी छुप सकता है लेकिन पिछली दफ़ा यह आज से सैंकड़ों साल पूर्व सन् ४२३ ईसवी की ३ सितम्बर की तिथि को मंगल द्वारा छुपाया गया था।

## इन्हें भी देखें
* द्वितारा
* धनु तारामंडल

## सन्दर्भ


श्रेणी:तारे
श्रेणी:धनु तारामंडल
श्रेणी:हिन्दी विकि डीवीडी परियोजना
रैखिकीकरण

गणित में किसी फलन को किसी बिंदु पर किसी रैखिक फलन द्वारा अभिव्यक्त करने को **रैखिकीकरण** (linearization) कहते हैं। इसके बहुत से उपयोग हैं। इसका उपयोग इंजीनियरी, भौतिकी, अर्थशास्त्र एवं नियंत्रण सिद्धांत में होता है। 

; उदाहरण 
f(x) = \sqrt{x} का x = a पर निम्नलिखित फलन द्वारा रैखिकीकरण कर सकते हैं-

y = \sqrt{a} + \frac{1}{2 \sqrt{a}}(x - a) 

## बाहरी कड़ियाँ
* Linearization for Model Analysis and Control Design

श्रेणी:चलन कलन
श्रेणी:गतीय तंत्र
लक्ष्मण राव

**लक्ष्मण राव** हिन्दी साहित्यकार है। उनके बारे में विचित्र बात है कि वे चाय बनाकर गुजारा करते हैं।
इन्हे मुख्यतः चायवाले साहित्यकार के नाम से भी जाना जाता है।

## बाहरी कड़ियाँ

श्रेणी:हिन्दी साहित्यकार
जगद्गुरु

**जगद्गुरु** (जगत् + गुरु) का अर्थ है - 'विश्व का गुरु'। इस शब्द का सनातन धर्म में खूब प्रयोग होता है। पारंपरिक रूप से यह एक पदवी है जो वेदान्त सम्प्रदाय के आचार्यों को दी जाती थी। भारत में विदेशियों के अधिकार के पूर्व (ग्यारहवीं-बारहवीं शताब्दी के पूर्व) भारत को 'जगद्गुरु' का अघोषित दर्जा मिला हुआ था।

## संबंधित विषय

* विश्वगुरु

## सन्दर्भ

## बाहरी कडियाँ
* विश्वगुरु भारत (भाग १) 

श्रेणी:भारतीय संस्कृति
कानकोना तालुका

**कानकोना तालुका** (Canacona taluk) भारत के गोवा राज्य के दक्षिण गोवा ज़िले में स्थित एक उपज़िला (तालुका या तहसील) है। इसका मुख्यालय चाउड़ी है।

## विवरण
प्रसिद्ध पालोलम तट कानकोना तालुका में स्थित है। चाउड़ी तालुका का मुख्यालय और सबसे अधिक विकसित कस्बा है।

## भूगोल
कानकोना . के निर्देशांकों पर स्थित है और इसके औसत ऊँचाई 10 मीटर (32 फुट) है।
 
## जनसांख्यिकी
भारत की 2001 की जनगणना के अनुसार कानकोना की कुल जनसंख्या 11900 थी, जिसमे पुरुषों और महिलाओं का प्रतिशत 52:48 था। कानकोना की साक्षरता दर 72% थी जो राष्ट्रीय साक्षरता दर 59.5% से अधिक थी। 78% पुरुष और 66% महिलायें साक्षर थे। जनसंख्या का लगभग 10%, 6 वर्ष या उससे छोटी उम्र के बच्चों का था। कोंकणी और कन्नड़ प्रमुख भाषायें हैं।

## इन्हें भी देखें
* चाउड़ी
* दक्षिण गोवा ज़िला

## सन्दर्भ

श्रेणी:दक्षिण गोवा ज़िला
श्रेणी:गोवा की तहसीलें
श्रेणी:दक्षिण गोवा ज़िले का भूगोल
थेटा सॅन्टौरी तारा

[thumb|220px|थेटा सॅन्टौरी [नरतुरंग तारामंडल|नरतुरंग (सॅन्टौरस) तारामंडल में 'ϑ' के चिह्न द्वारा नामांकित तारा है]]
**थेटा सॅन्टौरी**, जिसका बायर नाम भी यही (θ Centauri या θ Cen) है, नरतुरंग तारामंडल का एक तारा है और पृथ्वी से दिखने वाले तारों में से ५३वाँ सब से रोशन तारा है। यह हमसे ६०.९४ प्रकाश-वर्ष की दूरी पर स्थित है और पृथ्वी से इसका औसत सापेक्ष कांतिमान (यानि चमक का मैग्निट्यूड) २.०६ है।

## अन्य भाषाओँ में
अंग्रेज़ी में थेटा सॅन्टौरी को "मॅनकॅन्ट" (Menkent) भी कहा जाता हैं। इस नाम का स्रोत ठीक से ज्ञात नहीं लेकिन यह संभव है कि यह अरबी भाषा के "अल-मन्किब अल-क़न्तूरिस" (, 'क़' के उच्चारण पर ध्यान दें) से आया है, जिसका अर्थ है "नरतुरंग का कंधा"। "थेटा सॅन्टौरी" को अंग्रेज़ी में "थ़ेटा सॅन्टौरी" पढ़ा जाता है (इसमें 'थ़' के उच्चारण और 'सॅ' में 'ऍ' की मात्रा के उच्चारण पर ध्यान दें)। कृपया यह भी ध्यान रखें की तारामंडलों के मानचित्रों में यूनानी अक्षरमाला के 'θ' वर्ण को 'ϑ' के रूप में भी लिखा जाता है।

## तारे का ब्यौरा
थेटा सॅन्टौरी एक K0 IIIb श्रेणी का नारंगी दानव तारा है। यह हमारे सूरज के द्रव्यमान (मास) का ४ गुना द्रव्यमान रखता है और सूरज की चमक (निरपेक्ष कान्तिमान) से ४५ गुना अधिक चमकीला है। इसका व्यास (डायामीटर) सूरज के व्यास का १६ गुना है। इसकी सतह का तापमान ४,५०० कैल्विन अनुमानित किया गया है।

## इन्हें भी देखें
* दानव तारा
* नरतुरंग तारामंडल
* सबसे रोशन तारों की सूची

## सन्दर्भ


श्रेणी:तारे
श्रेणी:दानव तारे
श्रेणी:नरतुरंग तारामंडल
श्रेणी:हिन्दी विकि डीवीडी परियोजना
जई

300px|right|thumb|'''जई''' 

**जई** एक फसल है। इसका उपयोग अनाज, पशुओं के दाने तथा हरे चारे के लिए होता है।

भारत में जई की जातियाँ मुख्यत: ऐवना सटाइवा (Avena sativa) तथा ऐवना स्टेरिलिस (A. sterilis) वंश की हैं। यह भारत के उत्तरी भागों में उत्पन्न होती हैं। 

जई की खेती के लिये शीघ्र पकनेवाली खरीफ की फसल काटने के बाद चार-पाँच जोताइयाँ करके, 125-150 मन गोबर की खाद प्रति एकड़ देनी चाहिए। अक्टूबर-नवंबर में 40 सेर प्रति एकड़ की दर से बीज बोना चाहिए। इसकी दो बार सिंचाई की जाती है। हरे चारे के लिये दो बार कटाई, जनवरी के आंरभ तथा फरवरी में, की जाती है। दूसरी सिंचाई प्रथम चारे की कटाई के बाद करनी चाहिए। हरे चारे की उपज 200-250 मन तथा दाने की 15-20 मन प्रति एकड़ होती है। हालांकि यह जई प्रजाति का पौधा गेहूं के फसल में उग जाता है। जिसे किसान घास मान कर निकाल देता है।इसे कुछ किसान घोड़ा घास के नाम से 
भी जानते है। घोड़ा इस जई को विशेष चाव से खा कर मजबूत हो जाता है।

## जई के फायदे

#### आपका वजन बढ़ने से रोक सकता है
जब आप ओट्स का सेवन करेंगे तब आपको आपका पेट भरा हुआ महसूस होगा, जो आपको ज्यादा खाना खाने से रोकेगा ।

तो जब आप कम खाना खाएंगे तो आप अपने वजन को नियंत्रित रख सकते है ।

अध्ययन के अनुसार 2009 में ओटमील में पाए जाने वाला बीटा-ग्लूकॉन हमारे भूख को कम कर देता है जिससे हम भूख को नियंत्रित रख सकते है ।

#### कोलेस्ट्रॉल कम करने में मदद करता है
अन्य अनाजों की तुलना से ओट्स में बहुत फाइबर मौजूद होता है ।

फाइबर आपके रक्त कोलेस्ट्रॉल से जुड़े सभी पदार्थो में मदद करता है ।

2014 में किये गए अध्ययन के अनुसार यदि आप 3g के फाइबर यानि बीटा ग्लूकॉन का सेवन करते है तो कॉलेस्टेरोल की मात्रा कम कर सकते है ।

## उत्पादक क्षेत्र
center|550px|thumb|२००५ में विश्व में जई का उत्पादन

## चित्रावली

चित्र:Haverkorrels Avena sativa.jpg
चित्र:Haverplant Avena sativa.jpg
चित्र:Avena sativa II.jpg
चित्र:Avena sativa, Haver.jpg
चित्र:Avena sativa 004.JPG
चित्र:Illustration Avena sativa0.jpg
चित्र:Nsr-slika-330.png
चित्र:Oats in Pendomer - geograph.org.uk - 903306.jpg
चित्र:Avena sativa, Haver rijp.jpg
चित्र:Avena sativa 002.JPG


*स्वास्थ्य: स्वाद और सेहत का जादू है जई में (पंजाब केसरी)
* How Oats Are Processed
* Oat Bran foundation
*जई के फायदे

श्रेणी:फ़सलें
श्रेणी:अन्न
श्रेणी:औषधीय पादप
श्रेणी:औषधीय पौधे
2011 दिल्ली बम विस्फोट

**2011 दिल्ली बम विस्फोट** 7 सितंबर 2011 को भारत की राजधानी दिल्ली में उच्च न्यायालय के बाहर हुआ था।

## विस्फोट
बम उच्च न्यायालय के गाते संख्या-5 के बाहर एक ब्रीफकेस में रखा गया था। विस्फोट स्थानीय समय के अनुसार सुबह 10:15 पर हुआ था। इस विस्फोट से 11 लोगों की मृत्यु हुई और कम-से-कम 50 लोग घायल हुए।

## जाँच
दिल्ली पुलीस ने धमाके के दिन ही दो संदिग्ध व्यक्तियों के स्केच जारी किये जिनपर बम लगाने का संदेह था। उनमें से एक की आयु 50 से 60 वर्ष के बीच थी और दूसरे की 20-30 वर्ष के बीच।

## प्रतिक्रिया
### आतंरिक
### अंतर्राष्ट्रीय
* संयुक्त राज्य अमेरिका के भारत में कार्यवाहक राजदूत (chargé d'affaires) पीटर बर्लिग ने कहा: "मैं सभी अमरीकियों की तरफ से भारत सरकार और इस धमाके में मारे गए लोगों के प्रति संवेदना प्रकट करता हूं।"
* ब्रिटेन के भारत में उच्चायुक्त सर रिचर्ड स्टैग ने कहा: "इन हमलों में जिन लोगों के परिवारजन मारे गए हैं या घायल हुए हैं मेरी संवेदनाएँ उन परिवारों के साथ हैं। मैं ऐसी घटनाओं की निंदा करता हूँ। मुझे पूरा विश्वास है कि दिल्ली के नागरिक ऐसी घटनाओं से विचलित नहीं होंगे।"

## सन्दर्भ

श्रेणी:दिल्ली
श्रेणी:2011
रेस्तरां

**रेस्तोराँ** (), वो स्थान होता है, जहाँ भोजन और पेय पदार्थों को तैयार करके परोसा जाता है और इस सेवा के बदले ग्राहक से पैसे लिए (वसूले) जाते हैं। सामान्यतः भोजन को रेस्तोराँ की पाकशाला में तैयार किया जाता है और रेस्तरां परिसर में ही परोसा जाता है, लेकिन आजकल रेस्तोराँओं से भोजन खरीद कर साथ ले जाया जा सकता है या फिर आदेश दे कर मंगवाया भी जा सकता है।

## सन्दर्भ

श्रेणी:रेस्तरां
श्रेणी:आतिथ्य उद्योग
लातिनी अमरीका

**लातिनी अमरीका** अथवा **लातिन अमेरिका** अथवा **लैटिन अमेरिका** (स्पेनिश: *América Latina*, पुर्तगाली: *América Latina*, फ़्रांसीसी: *Amérique latine*) एक क्षेत्र है महाअमेरिका में जहाँ मुख्य रूप से रोमांस भाषाएँ – ख़ास तौर से स्पेनिश और पुर्तगाली और थोडा फ़्रांसीसी – बोली जाती हैं। उसका क्षेत्रफल लगभग २१,०६९,५०० कि॰मी॰² (७,८८०,००० मील²) है जो पृथ्वी का क़रीब ३.९% हिस्सा है और पृथ्वी का भूमि से १४.1% है। २०१० में उसका आबादी ५.९ करोड़ से अधिक था और उसका संयुक्त गी॰ डी॰ पी॰ ५१.६ खरब अमेरिकी डॉलर था। लातिनी अमरीका का अपेक्षित आर्थिक विकास दर है लगभग ५.७% २०१० के लिए और ४% २०११ के लिए।

## References

श्रेणी:महाद्वीप

श्रेणी:उत्तर अमेरिका
श्रेणी:दक्षिण अमेरिका
यरोस्लाव

यह रूस की राजधानी मास्को से २५० किलोमीटर दूर स्थित रूस का एक प्रमुख शहर है।

श्रेणी:रूस के नगर
अल्फ़ा ऐन्ड्रौमिडे तारा

thumb|220px|अल्फ़ा ऐन्ड्रौमिडे
[thumb|220px|[देवयानी तारामंडल में अल्फ़ा ऐन्ड्रौमिडे का स्थान]]
**अल्फ़ा ऐन्ड्रौमिडे**, जिसका बायर नाम भी यही (α Andromedae या α And) है, देवयानी तारामंडल का सब से रोशन तारा है और पृथ्वी से दिखने वाले तारों में से ५४वाँ सब से रोशन तारा है। यह हमसे ९७ प्रकाश-वर्ष की दूरी पर स्थित है और पृथ्वी से इसका औसत सापेक्ष कांतिमान (यानि चमक का मैग्निट्यूड) २.०६ है। पृथ्वी से एक दिखने वाला यह तारा वास्तव में एक द्वितारा है जिसके दो तारे एक-दूसरे से बहुत कम दूरी पर एक-दूसरे की परिक्रमा कर रहे हैं। इनमें से ज़्यादा रोशन तारे के वातावरण विचित्र है: उसमें बहुत अधिक मात्रा में पारा और मैंगनीज़ पाए गए हैं और वह सब से रोशन ज्ञात पारा-मैंगनीज़ तारा है।

## अन्य भाषाओँ में
अंग्रेज़ी में अल्फ़ा ऐन्ड्रौमिडे को "ऐल्फ़ॅरैट्ज़" (Alpheratz) या "सिर्राह" (Sirrah) भी कहा जाता हैं। यह दोनों नाम अरबी भाषा के "सुर्रात अल-फ़रस" ( से लिए गए हैं, जिसका अर्थ "घोड़े की नाभि" है। भारतीय खगोलशास्त्र में अल्फ़ा ऐन्ड्रौमिडे और गामा पॅगासाई (γ Pegasi) तारों को इकठ्ठे उत्तरभाद्रपद नक्षत्र बुलाया जाता है।

## तारे का ब्यौरा
* अल्फ़ा ऐन्ड्रौमिडे का मुख्य तारा एक B8 IVpMnHg श्रेणी का उपदानव तारा है, जिसमें Hg इस तारे में पारे की मौजूदगी और Mn मैंगनीज़ की मौजूदगी प्रदर्शित करता है। 'p' इस तारे को 'peculiar' (अजीब) का ख़िताब देता है। यह हमारे सूरज के द्रव्यमान (मास) का ३.६ गुना द्रव्यमान रखता है और इसकी चमक सूरज की चमक (निरपेक्ष कान्तिमान) की २०० गुना है। इसका व्यास (डायामीटर) सूरज के व्यास का २.७ गुना है। इसकी सतह का तापमान १३,८०० कैल्विन अनुमानित किया गया है। पारे और मैंगनीज़ के आलावा इसमें ज़ीनॉन और गैलियम के रासायनिक तत्व पाए गए हैं। जब सन् १९०६ में वैज्ञानिकों को इस तारे के वर्णक्रम (स्पेक्ट्रम) का अध्ययन करने पर इन तत्वों की हाज़री का ज्ञान हुआ तो वह बहुत अचंभित हुए लेकिन अब ऐसे कई तारे देखे जा चुके हैं।
* अल्फ़ा ऐन्ड्रौमिडे का दूसरा तारे का द्रव्यमान सूरज के द्रव्यमान का १.७८ गुना और उसका व्यास सूरज के व्यास का १.६५ गुना है। यह एक A3 V श्रेणी का मुख्य अनुक्रम तारा है और इसका सतही तापमान ८,५०० कैल्विन है। इस तारे के वातावरण में बेरियम की उपस्थिति पाई गई है।
* एक तीसरा G श्रेणी का तारा भी इस द्वितारे के साथ बहु तारा मंडल में नज़र आता है, लेकिन वास्तव में यह केवल उनके समीप पृथ्वी से देखने में लगता है हालांकि है नहीं।

## इन्हें भी देखें
* उपदानव तारा
* मुख्य अनुक्रम
* देवयानी तारामंडल
* सबसे रोशन तारों की सूची

## सन्दर्भ


श्रेणी:तारे
श्रेणी:उपदानव तारे
श्रेणी:मुख्य अनुक्रम तारे
श्रेणी:देवयानी तारामंडल
श्रेणी:हिन्दी विकि डीवीडी परियोजना
श्रेणी:ए-प्रकार मुख्य अनुक्रम तारे
श्रेणी:जी-प्रकार तारे
श्रेणी:बी-प्रकार उपदानव तारे
पीटर बर्लिग

**अल्बर्ट पीटर बर्लिग** (जन्म मार्च 7, 1942 लॉस एंजिल्स, कैलिफोर्निया) संयुक्त राज्य विदेश सेवा अधिकारी और राजनयिक हैं। यह अमेरिकन एकेडमी आँफ डिप्लोमेसी के सदस्य हैं।

## शिक्षा और कैरियर
अल्बर्ट बर्लिग ने 1963 में कोलगेट विश्वविद्यालय से कला में स्नातक की उपाधि प्राप्त की। 1995 से 97 के बीच इन्होने श्रीलंका व मालदीव में अमेरिका के राजदूत के रूप में कार्य किया। इन्हे 2009 में अंतरिम अमेरिकी राजदूत के रूप में भारत में नियुक्त किया गया था। जून 2011 में इन्हे टिमोथी रोमर के पश्चात भारत में अमेरिकी राजदूत नियुक्त किया गया, जिसमें अभी सीनेट का पुष्टिकरण लंबित है। यह पहले अमेरिकी राजदूत हैं जो हिन्दी में धाराप्रवाह हैं।

## सन्दर्भ

श्रेणी:जीवित लोग
श्रेणी:1942 में जन्मे लोग
श्रेणी:भारत में अमेरिका के राजदूत
ट्रेंट (वेस्टसाइड)

**ट्रेंट**, टाटा समूह की खुदरा कारोबार शाखा है। 1998 में आरंभ ट्रेंट, **वेस्टसाइड** नामक खुदरा श्रृंखला का संचालन करती है जो भारत में बढ़ रही कई खुदरा श्रृंखलाओं में से एक है। ट्रेंट का मुख्यालय मुंबई, महाराष्ट्र में स्थित है।
## सन्दर्भ
बेटा ऐन्ड्रौमिडे तारा

thumb|200px|बेटा ऐन्ड्रौमिडे (β And)
[thumb|220px|बेटा ऐन्ड्रौमिडे [देवयानी तारामंडल|देवयानी (ऐन्ड्रौमे
डा) तारामंडल में 'β' द्वारा नामांकित तारा है]]
**बेटा ऐन्ड्रौमिडे**, जिसका बायर नाम भी यही (β Andromedae या β And) है, देवयानी तारामंडल का दूसरा सब से रोशन तारा है और पृथ्वी से दिखने वाले तारों में से ५५वाँ सब से रोशन तारा है। यह हमसे २०० प्रकाश-वर्ष की दूरी पर स्थित है। वैज्ञानिकों को बेटा ऐन्ड्रौमिडे का एक परिवर्ती तारा होने का शक़ है क्योंकि पृथ्वी से इसका औसत सापेक्ष कांतिमान (यानि चमक का मैग्निट्यूड) +२.०१ से २.१० के बीच बदलता रहता है।

## अन्य भाषाओँ में
अंग्रेज़ी में बेटा ऐन्ड्रौमिडे को "मीराक" (Mirach) भी कहा जाता हैं। यह नाम अरबी भाषा के "मीज़र" () से लिया गया है, जिसका अर्थ "कमरबंद" है। देवयानी तारामंडल में जो तारों को काल्पनिक लकीरों से जोड़कर एक स्त्री की आकृति बनती है, बेटा ऐन्ड्रौमिडे उसकी कमर पर स्थित है।

## तारे का ब्यौरा
बेटा ऐन्ड्रौमिडे एक M0 III श्रेणी का एक लाल दानव तारा है। यह हमारे सूरज के द्रव्यमान (मास) का ३ से ४ गुना द्रव्यमान रखता है लेकिन इसका व्यास (डायामीटर) सूरज के व्यास का लगभग ९० गुना है। अन्य लाल दानवों की तरह इसका सतही तापमान अन्य तारों से थोड़ा ठंडा है और ३,८०० कैल्विन अनुमानित किया गया है। बेटा ऐन्ड्रौमिडे की निहित चमक (निरपेक्ष कान्तिमान) हमारे सूरज की चमक की १,९०० गुना है।

आकाश में दूरबीन से बेटा ऐन्ड्रौमिडे देखने पर इस से बहुत समीप ऍन॰जी॰सी॰ ४०४ नामक आकाशगंगा नज़र आती है, जिसे कभी-कभी "मीराक का भूत" (अंग्रेज़ी में मिराक्स गोस्ट, Mirach's ghost) भी बुलाया जाता है।

## इन्हें भी देखें
* लाल दानव तारा
* देवयानी तारामंडल
* सबसे रोशन तारों की सूची

## सन्दर्भ


श्रेणी:तारे
श्रेणी:दानव तारे
श्रेणी:देवयानी तारामंडल
श्रेणी:हिन्दी विकि डीवीडी परियोजना
बेटा ध्रुवमत्स्य तारा

[thumb|200px|[ध्रुवमत्स्य तारामंडल|ध्रुवमत्स्य (अरसा माइनर) तारामंडल में बेटा ध्रुवमत्स्य 'β' द्वारा नामांकित तारा है]]
**बेटा ध्रुवमत्स्य**, जिसका बायर नाम "बेटा उर्साए माइनोरिस" (β Ursae Minoris या β UMi) है, ध्रुवमत्स्य तारामंडल का दूसरा सब से रोशन तारा है। यह पृथ्वी से दिखने वाले तारों में से ५६वाँ सब से रोशन तारा भी है। यह पृथ्वी से लगभग १२६ प्रकाश वर्ष की दूरी पर है और पृथ्वी से देखी गई इसकी चमक (सापेक्ष कान्तिमान) +२.०७ मैग्नीट्यूड पर मापी गई है।

## अन्य भाषाओँ में
बेटा ध्रुवमत्स्य तारे को अंग्रेज़ी में "कोकाब" (Kochab) भी कहते है। इस नाम का मूल स्रोत ठीक से ज्ञात नहीं है, लेकिन यह या तो इब्रानी के "कोचाव" (כוכב) शब्द से लिया गया है या अरबी के "अल-कओकब" () शब्द से। इन दोनों का अर्थ केवल "तारा" है। इस से यह प्रश्न उठता है कि आकाश के अनगिनत तारों में से इसी एक तारे को यह नाम क्यों दिया गया। हज़ारों साल पहले वर्तमान युग के ध्रुव तारे कि बजाए बेटा ध्रुवमत्स्य पृथ्वी के उत्तरी ध्रुव के ऊपर स्थित तारा था। संभव है कि उस समय इसे इन संस्कृतियों में सब से महत्वपूर्ण तारा समझा गया हो और उसका तब यह सरल नाम रख दिया गया हो। अयन चलन से अब यह ध्रुव तारा नहीं रहा है।

## विवरण
बेटा ध्रुवमत्स्य एक K4 III श्रेणी का नारंगी दानव तारा है। इसकी निहित चमक (निरपेक्ष कान्तिमान) सूरज की ५०० गुना है। इसका द्रव्यमान हमारे सूरज के द्रव्यमान का लगभग ४.४ गुना और व्यास हमारे सूरज के व्यास का ४१ गुना है। इसकी सतह का अनुमानित तापमान लगभग ७,००० कैल्विन है।

## इन्हें भी देखें
* ध्रुवमत्स्य तारामंडल
* लाल दानव तारा

## सन्दर्भ


श्रेणी:तारे
श्रेणी:दानव तारे
श्रेणी:ध्रुवमत्स्य तारामंडल
श्रेणी:हिन्दी विकि डीवीडी परियोजना
चीन में आत्महत्या

नौ सितंबर को विश्व आत्महत्या निरोध दिवस के अवसर पर चीनी व्याधि नियंत्रण और निरोध केंद्र के २०११ में जारी आंकड़ों के अनुसार दुनिया में अपनी तेजी से बढ़ती अर्थव्यवस्था के लिए पहचाने जाने वाले चीन में हर साल करीब 20 लाख लोग आत्महत्या करते हैं। https://web.archive.org/web/20120630064514/http://navbharattimes.indiatimes.com/articleshow/9913549.cms
एक शोध के अनुसार चीन में आत्महत्या के मामलों में पिछले पांच दशकों में करीब 60 प्रतिशत तक की वृद्धि हुई है। इसमें लगभग 75 प्रतिशत आत्महत्याएं ग्रामीण
क्षेत्रों में होती है। इन क्षेत्रों में महिलाओं में मौत की संख्या करीब 25 प्रतिशत ज्यादा है। 
विकसित देशों में स्थिति ठीक इसके विपरीत है। वहां पुरुषों में आत्महत्या का औसत करीब तीन गुना तक ज्यादा है। 
विश्व भर में 15 से 34 वर्ष की आयु वाले लोगों में होने
वाली मौत के कारणों में आत्महत्या का स्थान पाचवाँ है।
## बाहरी कड़ियाँ
* चीन में हर साल 20 लाख करते हैं खुदकुशी

श्रेणी:आत्महत्या
श्रेणी:चीन
विश्व आत्महत्या निरोध दिवस

प्रति वर्ष 10 सितंबर को मनाया जाने वाला यह दिवस विश्व में आत्महत्या की बढ़ती प्रवृत्ति पर रोकथाम लगाने एवं इस समस्या के प्रति लोगों में जागरुकरता लाने के उद्देस्य से शुरु किया गया था। विश्व आत्महत्या निरोध दिवस के अवसर पर चीनी व्याधि नियंत्रण और निरोध केंद्र के २०११ में जारी आंकड़ों के अनुसार दुनिया में अपनी तेजी से बढ़ती अर्थव्यवस्था के लिए पहचाने जाने वाले चीन में हर साल करीब 20 लाख लोग आत्महत्या करते हैं। 
एक शोध के अनुसार चीन में आत्महत्या के मामलों में पिछले पांच दशकों में करीब 60 प्रतिशत तक की वृद्धि हुई है। इसमें लगभग 75 प्रतिशत आत्महत्याएं ग्रामीण
क्षेत्रों में होती है। इन क्षेत्रों में महिलाओं में मौत की संख्या करीब 25 प्रतिशत ज्यादा है।

## इन्हें भी देखें
* आत्महत्या निरोध

## सन्दर्भ

श्रेणी:दिवस
श्रेणी:स्वास्थ्य जागरूकता दिवस
बेटा ग्रुईस तारा

[thumb|220px|[सारस तारामंडल जिसमें बेटा ग्रुईस 'β' द्वारा नामांकित तारा है]]
**बेटा ग्रुईस**, जिसके बायर नामांकन में भी यही नाम (β Gru या β Gruis) दर्ज है, आकाश में सारस तारामंडल का दूसरा सब से रोशन तारा है और पृथ्वी से दिखने वाले तारों में से ६०वाँ सब से रोशन तारा है। बेटा ग्रुईस हमसे १७० प्रकाश-वर्ष की दूरी पर स्थित है और पृथ्वी से इसका औसत सापेक्ष कांतिमान (यानि चमक का मैग्निट्यूड) २.१३ है। यह एक परिवर्ती तारा है और इसकी चमक २.० और २.३ मैग्निट्यूड की सीमाओं के बीच बदलती रहती है।

## वर्णन
अल्फ़ा ग्रुईस एक M5 III श्रेणी का दानव तारा है। इसकी निहित चमक (निरपेक्ष कान्तिमान) सूरज की ३,८०० गुना है। इसका सतही तापमान ३,४०० कैल्विन अनुमानित किया गया है जो एक तारे के लिए काफ़ी कम है और जिस वजह से इसका रंग इतना लाल है। इस तारे के अध्ययन से यह संभव लगता है कि इसके केंद्र में नाभिकीय संलयन (न्यूक्लीयर फ्यूज़न) इंधन ख़त्म होने से ठप्प हो चुका है और यह केंद्र कार्बन और ऑक्सीजन का बना है।

## इन्हें भी देखें
* दानव तारा
* सारस तारामंडल

## सन्दर्भ


श्रेणी:तारे
श्रेणी:दानव तारे
श्रेणी:परिवर्ती तारे
श्रेणी:सारस तारामंडल
श्रेणी:हिन्दी विकि डीवीडी परियोजना
नागरिक घोषणापत्र

सामान्यत: **नागरिक घोषणा पत्र** (Citizen's Charter) जनसेवाओं से संबंधित विभागों के लिए जारी किये जाते हैं और इनका उद्देश्य जनसेवाओं को दक्ष, त्वरित एवं जनोन्मुखी बनाना है।

## इतिहास
सन १९९१ में ब्रिटेन के तत्कालीन प्रधानमंत्री जान मेजर ने ब्रिटेन की लोकसेवाओं में दक्षता लाने के लिए 'सीटें चार्टर' का शुभारंभ किया था।

## महत्व एवं उपयोगिता

## भारत में नागरिक घोषणा पत्र
भारत में अधिकाश विभाग अब अपनी वेबसाइटों पर नागरिक चार्टर रखने लगे हैं। जन लोकपाल विधेयक में भी इसका प्रावधान किया गया है। मध्यप्रदेश आदि कुछ राज्यों ने एक विशेष विधेयक लाकर कुछ सेवाओं की समयसीमा तय कर दी है जिसे पूरा न करने पर संबंधिक अधिकारियों को दंड देना पड़ सकता है।

बिहार के साथ-साथ हरियाना ने भी इसे लागू  किया है

* केरल में ..नागरिक घोषणा पत्र..लागू होगा 
* सिटीजन चार्टर : समस्या समाधान की गारंटी
अल्फ़ा ऑफ़ीयूकी तारा

[thumb|200px|[सर्पधारी तारामंडल|सर्पधारी (ऑफ़ीयूकस) तारामंडल में अल्फ़ा ऑफ़ीयूकी 'α' द्वारा नामांकित तारा है]]
**अल्फ़ा ऑफ़ीयूकी**, जिसका बायर नाम भी यही (α Ophiuchi या α Oph) है, सर्पधारी तारामंडल का सब से रोशन तारा है। यह पृथ्वी से दिखने वाले तारों में से ५८वाँ सब से रोशन तारा भी है। यह पृथ्वी से लगभग ४७ प्रकाश वर्ष की दूरी पर है और पृथ्वी से देखी गई इसकी चमक (सापेक्ष कान्तिमान) +२.१० मैग्नीट्यूड पर मापी गई है।

## अन्य भाषाओँ में
अल्फ़ा ऑफ़ीयूकी तारे को अंग्रेज़ी में "रैसलहेग" (Rasalhague) भी कहते है। यह अरबी के "रास अल-हय्याह" () से लिया गया है, जिसका अर्थ "सर्पधारी का सिर" है।

## विवरण
अल्फ़ा ऑफ़ीयूकी एक A5 V श्रेणी का दानव तारा है। इसकी निहित चमक (निरपेक्ष कान्तिमान) सूरज की लगभग २९ गुना है। इसका द्रव्यमान हमारे सूरज के द्रव्यमान का २ से ४ गुना और व्यास हमारे सूरज के व्यास का २.५ गुना है। इसकी सतह का अनुमानित तापमान लगभग ८,५०० कैल्विन है। इसका एक बहुत ही धुंधला साथी तारा भी है जो सूरज से लगभग आधा द्रव्यमान रखता है और मुख्य तारे के इर्द-गिर्द हर ८.७ वर्षों में एक परिक्रमा पूरी करता है।

## इन्हें भी देखें
* सर्पधारी तारामंडल
* दानव तारा

## सन्दर्भ


श्रेणी:तारे
श्रेणी:दानव तारे
श्रेणी:सर्पधारी तारामंडल
श्रेणी:हिन्दी विकि डीवीडी परियोजना
श्रेणी:के-प्रकार मुख्य अनुक्रम तारे
तमिल लेखकों की सूची

**निर्माणाधीन...**
तमिल भाषा के कुछ लेखक निम्नानुसार हैं-
* ए. मुत्तुलिंगम्
* आदवन् सुन्दरम्
* अम्बै
* असोकमित्रन्
* बालकुमारन्
* डॉ॰आर.बालचन्द्रन्
* चारु निवेदिता
* धनुष्कोडि रामासामि
* दिलिपकुमार
* ज्ञानी
* इन्दिरा पार्थसारथि
* इन्दिरा सौन्दराजन्
* इन्दुमती
* जयन्तन्
* जयकन्तन्
* जेयमोहन
* जेयरथन् (एस.वेंकटसुब्रह्मण्यम्)
* के.राजनारायणन् 
* किऴम्बुर शंकरसुब्रह्मण्यन्
* कृष्णा डाविन्सि
* ल स र (लालगुडि सप्तऋषि रामामृतम्)
* लक्ष्मी (तमिल साहित्य)
* मालन्
* मणियन्
* नकुलन् (टी.के.दुरइसामि)
* नन्जिल नन्दन
* प.राघवन्
* पोन् अरुणाचलम्
* राजेश कुमार (तमिल लेखक)
* शिवशंकरी
* सुबास्री कृष्णवेणी 
* सुभा
* सुब्रह्मण्यराजु
* सुजाता रंगराजन्
* सुन्दर रामासामि
* एस.रामकृष्णन्
* रमणीचन्द्रन्
* तामरै
* तंगम् कृष्णमूर्ति
* ति.जानकीरामन्
* तिरुप्पुर कृष्णन्
* वदुवूर दुरैसामि अयंगार
* वन्नदासन्
* वसन्ती
* वेम्बु विकिरमन्
* विट्ठल राव

## सन्दर्भ
श्रेणी:तमिल लेखक
ला. स. रामामृतम्

**लालगुडि सप्तऋषि रामामृतम्** (1916 – 29 अक्टूबर 2007) एक वरिष्ठ तमिल उपन्यासकार थे। उन्होंने 300 लघुकथाएँ, 6 उपन्यास और 10 निबन्ध संग्रह लिखे हैं। 29 अक्टूबर 2007 को अपने इक्यानवेवें जन्मदिन पर उनका निधन हो गया।  इनके द्वारा रचित एक संस्मरण **[[चिन्तानदी ]]** के लिये उन्हें सन् 1989 में साहित्य अकादमी पुरस्कार से सम्मानित किया गया।

## प्रारम्भिक वर्ष
वे 1916 में जन्मे, तथा लालगुडि के मूलनिवासी थे। वे मणिकोडि युग के लेखकों में से एक थे। उन्होंने तब लिखना शुरू किया जब वे बीस वर्ष के थे। पहले उन्होंने अंग्रेज़ी में लिखा बाद में तमिल की ओर मुड़ गये। उन्होंने पंजाब नेशनल बैंक में तीस वर्षों तक कार्य किया तथा सेवानिवृत्ति के बाद चेन्नई में बस गये
ल.स.र. ने तीन साल तक वौहिनी पिक्चर्स में टंकणज्ञ के तौर पर कार्य किया, जिसने तब कुछ प्रमुख तेलुगु फ़िल्मों जैसे वन्दे मातरम्, सुमंगली और देवता का निर्माण किया। तब दक्षिण भारतीय फ़िल्म निर्देशक के.रामनोथ ने उनसे अनुरोध किया कि वे अपनी प्रतिभा को बर्बाद न होने दें, यानी यह इशारा किया कि फ़िल्मों में कैरियर बनाने की उनकी उम्मीद उतनी लाभप्रद नहीं होगी। अन्ततः वे एक बैंककर्मी बन गये परन्तु लेखन जारी रखा।

1989 में उन्हें चिन्तानदी  नामक आत्मकथात्मक निबन्धों के संग्रह के लिए साहित्य अकादमी पुरस्कार से सम्मानित किया गया।

## सन्दर्भ

श्रेणी:साहित्य अकादमी द्वारा पुरस्कृत तमिल भाषा के साहित्यकार
श्रेणी:1916 में जन्मे लोग
श्रेणी:२००७ में निधन
ए. मुत्तुलिंगम्

**अप्पादुरै मुत्तुलिंगम्** (तमिल அ. முத்துலிங்கம்) (जन्म- 19 जनवरी 1937) एक श्रीलंकाई तमिल लेखक व निबन्धकार हैं। तमिल में उनकी लघुकथाओं को बहुत ख्याति मिली है, तथा भारत व श्रीलंका दोनों में पुरस्कार मिले हैं।

## रचनाएँ

* *अक्का* ("बड़ी बहन") (1964) - लघुकथाएँ।
* *Thikatasakkaram* ("Ten beautiful arms") (1995) – short stories
* *वंशवृत्ति* ("पारिवारिक आदतें") (1996) – short stories
* *वडक्कु वीथि* ("उत्तरी सड़क") (1998) – लघुकथाएँ
* *महाराजविन् रयिलवन्टि* ("राजा की रेलगाड़ी") (2001) – लघुकथाएँ
* *ए.मुत्तुलिंगम् कथैकऴ* ("ए.मुत्तुलिंगम् की कथाएँ") (2004) - कहानी संग्रह
* *अंगे इप्पा एन्न नेरम्* ("वहाँ क्या समय है?") (2005) – essays
* *तर्कल वतमेरिक्का कथैकऴ: मोऴिपेयर्प्पु* ("समकालीन उत्तरी अमरीकी कथाएँ: अनुवाद") (संपादक)

श्रेणी:तमिल लेखक
श्रेणी: भारतीय लेखक
श्रेणी:भारतीय साहित्यकार
तुलसी सम्मान

मध्यप्रदेश शासन ने आदिवासी लोक और पारम्परिक कलाओं में उत्कृष्टता और श्रेष्ठ उपलब्धि को सम्मानित करने और इन कलाओं में राष्ट्रीय मानदण्ड विकसित करने की दृष्टि से **तुलसी सम्मान** के नाम से 2 लाख रुपये का एक वार्षिक पुरस्कार स्थापित किया है। यह सम्मान तीन वर्ष में दो बार प्रदर्शनकारी कलाओं और एक बार रूपंकर कलाओं के क्षेत्र में दिया जाता है।

तुलसी सम्मान का निकष असाधारण सृजनात्मकता, उत्कृष्टता और दीर्घ साधना के निरपवाद सर्वोच्च मानदण्ड रखे गये हैं। चयन की निश्चित प्रक्रिया से यह स्पष्ट है कि कला के विवादित राष्ट्रीय मानदण्ड विकसित करने के इस विनढा प्रयत्न में सभी स्तरों पर विशेषज्ञों की हिस्सेदारी है और इस बात का पूरा ख्याल रखा गया है कि जहाँ एक ओर कलात्मक उपलब्धियों के बारे में एक तरह का व्यापक मत संग्रह संदर्भ के लिए उपलब्ध रहे, वहीं सम्मान से विभूषित किये जाने वाले कलाकार या मण्डली का चयन असंदिग्धा निष्ठा और विवेक वाले विशेषज्ञ पूरी निष्पक्षता, वस्तुपरकता और निर्भयता के साथ ऐसे मानदण्डों के आधार पर करें जो उत्तरदायी जीवन दृष्टि, गंभीर कलानुशासन और सौन्दर्यबोध पर आश्रित हैं।

तुलसी सम्मान की चयन प्रक्रिया के अनुसार संस्कृति विभाग, वर्ष-विशेष के लिए निर्धारित कलानुशासन के कलाकारों, विशेषज्ञों, रसिकों और संगठनों आदि से अपने रचनात्मक वैशिष्ट्य, ज्ञान और संसक्ति का लाभ लेते हुए इस सम्मान के लिए उपयुक्त कलाकारों अथवा मण्डलियों के नामों की अनुशंसा करने का अनुरोध करता है। ये अनुशंसाएँ संकलित करके विशेषज्ञों की चयन समिति के सामने अंतिम निर्णय के लिए रखी जाती हैं। इस समिति में राष्ट्रीय ख्याति के कलाकार और विशेषज्ञ शामिल होते हैं। चयन समिति को यह भी स्वतंत्रता है कि यदि कोई नाम छूट गया हो तो उसे अपनी तरफ से जोड़ लें। राज्य शासन ने चयन समिति को अनुशंसा को अपने लिए बंधानकारी माना है।

;राष्ट्रीय तुलसी सम्मान प्राप्तकर्ता 

# पं॰ गिरिजा प्रसाद -- 1983-84
# हीरजी केशव जी -- 1983-84
# भगवान साहू -- 1984-85
# सु नीलमणि देवी -- 1985-86
# सु गंगा देवी -- 1985-86
# सु सोना बाई -- 1986-87
# मणि माधव चाक्यार -- 1987-88
# मदनलाल निषाद -- 1987-88
# भुलवाराम यादव -- 1987-88
# गोविन्द निर्मलकर -- 1987-88
# सु फिदाबाई मरकाम -- 1987-88
# देवीलाल नाग -- 1987-88
# व्ही.गणपति स्थपति -- 1988-89
# एन. वीरप्पन -- 1988-89
# जिव्या सोमा म्हसे -- 1988-89
# यक्षगान दल उडुपी -- 1988-89
# सागर खाँ -- 1989-90
# सादिक खाँ -- 1989-90
# बड़ा गाजी खाँ -- 1989-90
# बालप्पा बी. हुक्केरी -- 1990-91
# बालकृष्ण दास -- 1990-91
# झाड़ूराम देवांगन -- 1990-91
# चमरूराम बघेल -- 1991-92
# कोग्गा देवन्ना कामथ -- 1993-94
# अर्जुनसिंह धुर्वे -- 1993-94
# बेलायुधन नायर -- 1994-95
# उमगराज खिलाड़ी -- 1994-95
# मांगुणी दास -- 1995-96
# मती महासुन्दरी देवी -- 1996-97
# स्वामी हरिगोविन्द -- 1997-98
# ओमप्रकाश टाक -- 1998-99
# पूरनचंद-प्यारेलाल वडाली -- 1999-00
# पूर्णचन्द्रदास बाउल -- 2000-01
# गुरुप्पा चेट्टी -- 2001-02
# रामकैलाश यादव -- 2002-03
# उस्ताद गुलाम मुहम्मद साज नवाज़ -- 2003-04
# प्रकाश चन्द -- 2004-05
# स्वामी रामस्वरूप शर्मा -- 2005-06
# लल्लु वाजपेयी -- 2006-07
# पं.सत्यनारायण शर्मा--2007-08
# रंगास्वामी वेडार--2008-09
# प.रामसहाय -- 2012-2013

तिलक राम पेनद्राम -  2020

## बाहरी कड़ियाँ

श्रेणी:मध्यप्रदेश शासन द्वारा दिए जाने वाले सम्मान‎
भारत के पशुपक्षियों की बहुभाषीय सूची

भारत के पशुपक्षियों के नाम अलग-अलग भारतीय भाषाओं में भिन्न-भिन्न हैं।

## पालतू पशु

## पालतू पक्षी

## वन्य पशु

## वन्य पक्षी

## स्वच्छ जल की मछलियाँ

## नमकीन जल की मछलियाँ

## कीड़े-मकोड़े

## कृमि (Worms)

## सन्दर्भ

## इन्हें भी देखें
* भारतीय पशु और पक्षी

श्रेणी:भारत के पशुपक्षी
श्रेणी:भारत की भाषाएँ
जीन अगस्टे इन्ग्रेस

**जीन अगस्टे इन्ग्रेस** (फ्रेंच: [ʒɑnoɡyst dominik ɛ̃ɡʁ]; 29 अगस्त 1780 – 14 जनवरी 1867) फ्रांस के महान चित्रकार हैं। हालाँकि वे अपने आप को 'इतिहास का चित्रकार' कहते थे; इंग्रेस स्वयं के चित्र के लिए विख्यात हैं।

## जन्म 29 अगस्त 1780

## प्रमुख चित्र

## मृत्यु 14 जनवरी 1868

## बाहरी कड़ियाँ

श्रेणी:फ्रांस के चित्रकार
चँदुइया

फर्रुखाबाद जिले का एक गाँव है। यह गाँव कायमगंज के पास है।

श्रेणी:फर्रुखाबाद जिला के गाँव
श्रेणी:उत्तर प्रदेश
कमालगंज

**कमालगंज** (Kamalganj) भारत के उत्तर प्रदेश राज्य के फ़र्रूख़ाबाद ज़िले में स्थित एक नगर है। यहाँ एक रेल स्टेशन है।

## इन्हें भी देखें
* फ़र्रूख़ाबाद ज़िला

## सन्दर्भ

श्रेणी:फ़र्रूख़ाबाद ज़िला
श्रेणी:उत्तर प्रदेश के नगर
श्रेणी:फ़र्रूख़ाबाद ज़िले के नगर
उत्तर फाल्गुनी तारा

[thumb|230px|[सिंह तारामंडल|सिंह (लियो) तारामंडल में उत्तर फाल्गुनी (डॅनॅबोला) तारा 'Denebola' द्वारा नामांकित है]]
**उत्तर फाल्गुनी** या **डॅनॅबोला**, जिसका बायर नाम बेटा लियोनिस (β Leonis या β Leo) है, सिंह तारामंडल का दूसरा सब से रोशन तारा है। यह पृथ्वी से दिखने वाले तारों में से ६१वाँ सब से रोशन तारा भी है। पृथ्वी से देखी गई इसकी चमक (सापेक्ष कान्तिमान) +२.१४ मैग्नीट्यूड है और यह पृथ्वी से लगभग ३६ प्रकाश वर्ष की दूरी पर है। प्राचीन भारतीय खगोलशास्त्र में यह तारा एक नक्षत्र मना जाता था। यह एक परिवर्ती तारा है जिसकी चमक चंद घंटों के काल में हलकी-सी ऊपर-नीचे होती रहती है।

## अन्य भाषाओँ में
उत्तर फाल्गुनी तारे को अंग्रेज़ी में "डॅनॅबोला" (Denebola) कहते हैं। यह अरबी के "दनब अल-असद" () से लिया गया है, जिसका अर्थ "सिंह की दुम" है।

## विवरण
उत्तर फाल्गुनी एक सफ़ेद रंग का A3 V श्रेणी का मुख्य अनुक्रम तारा है। इसका द्रव्यमान हमारे सूरज के द्रव्यमान का १.७५ गुना और व्यास हमारे सूरज के व्यास का १.७२८ गुना है। इसकी निहित चमक (निरपेक्ष कान्तिमान) सूरज की लगभग १५ गुना है। इसका सतही तापमान ८,५०० कैल्विन है। उत्तर फाल्गुनी बहुत तेज़ी से अपने अक्ष (ऐक्सिस) पर घूर्णन कर रहा है जिस से उसका आकार पिचक-सा गया है।

उत्तर फाल्गुनी और उसके आसपास के क्षेत्र का वर्णक्रम (स्पॅक्ट्रम) का अध्ययन करने पर उस से बहुत अधोरक्त (इन्फ़्रारॅड) प्रकाश उत्पन्न होता मिला है। वैज्ञानिकों का सोचना है कि यह तारे के इर्द-गिर्द बने एक कम तापमान वाले धूल और मलबे के चक्र से आ रहा है। मानना है कि हमारा सौर मंडल भी सूरज के इर्द-गिर्द ऐसे ही मलबे चक्र से बना था, इसलिए उत्तर फाल्गुनी के मंडल में ग़ैर-सौरीय ग्रह मिलने की संभावना है।

इस तारे की स्थिति और गति से ज्ञात होता है कि इसके साथ कुछ अन्य तारे भी सम्बंधित हैं। इस लगभग ६० तारों के गुट को आई॰सी॰ २३९१ महागुच्छ (IC 2391 supercluster) का नाम दिया गया है। संभव है कि यह सभी एक ही स्थान पर जन्में थे और कभी एक खुले तारागुच्छ में आयोजित थे।

## इन्हें भी देखें
* सिंह तारामंडल
* मुख्य अनुक्रम

## सन्दर्भ


श्रेणी:तारे
श्रेणी:मुख्य अनुक्रम तारे
श्रेणी:सिंह तारामंडल
श्रेणी:हिन्दी विकि डीवीडी परियोजना
राष्ट्रीय चलचित्र पुरस्कार २०१०

वर्ष २०१० के लिए भारत के चलचित्र क्षेत्र के सर्वाधिक प्रतिष्ठित सम्मान राष्ट्रीय फिल्म पुरस्कार ९ सितंबर २०११ को प्रदान किए गए। भारत की तत्कालीन राष्ट्रपति प्रतिभा पाटिल ने विज्ञान भवन में आयोजित एक समारोह में राष्ट्रीय फिल्म पुरस्कार के इस ५८वें संस्करण के पुरस्कारों को प्रदान किया। http://khabar.ndtv.com/2011/09/09221735/national-award.html
* फिल्म निर्माता के. बालाचंद्र को वर्ष 2010 के लिए दादा साहेब फाल्के पुरस्कार से सम्मानित किया गया।
* चार बाल कलाकारों दक्षिणपुरी, दिल्ली के हर्ष मायर (फिल्म 'आई एम कलाम'), धरावी, मुम्बई के शांतनु रांगणेकर और मछेन्द्र गाडेकर (फिल्म 'चैंपियन्स), विवेक चाबुकस्वर (फिल्म 'बाबू बैंडबाजा')। को प्रदान किया गया। 
* सर्वश्रेष्ठ अभिनेता पुरस्कार तमिल फिल्म 'आदुकलाम' के लिए के. धनुष, मलयालम फिल्म 'अदामिन्ते माकन आबु' के लिए सलीम कुमार, मराठी फिल्म 'बाबू बैंड बाजा' के लिए मिताली जगताप वरदकर, तमिल फिल्म 'थेनमेरूकु पारूवक्कात्रु' के लिए सारन्या पोनवान्नन को दिया गया। इन सभी को 50 हजार रुपये नकद के साथ  रजत कमल प्रदान किया गया।
* सर्वश्रेष्ठ फीचर फिल्म पुरस्कार 'अदामिन्ते माकन आबु' (मलयालम) के निर्माता सलीम अहमद और अशरफ बेदी को दिया गया। इसमें स्वर्ण कमल के साथ प्रत्येक 
को 2.50 लाख रुपये प्रदान किए गए।
* इंदिरा गांधी पुरस्कार फिल्म 'बाबू बैंड बाजा' (मराठी) के लिए निर्देशक राजेश पिनजानी और निर्माता नीता जाधव को दिया गया। उन्हें स्वर्ण कमल के साथ 1.25 लाख रुपये प्रदान किए गए।
* सर्वश्रेष्ठ लोकप्रिय फिल्म का पुरस्कार 'दबंग' (हिंदी) के निर्माता अरबाज खान, मलाइका अरोड़ा और ढिलिन मेहता तथा निर्देशक अभिनव सिंह कश्यप को दिया गया।
* राष्ट्रीय एकता पर सर्वश्रेष्ठ फीचर फिल्म के लिए नरिगस दत्त पुरस्कार फिल्म 'मोनेर' के निर्माता हबीबुर रहमान (बांग्लादेश) को दिया गया। 
* सर्वश्रेष्ठ हिंदी फिल्म का पुरस्कार फिल्म 'दो दुनी चार' के लिए निर्माता-अरिन्दम चौधुरी और निर्देशक हबीब फैसल को दिया गया। 
* हिंदी फिल्म 'इश्किया' को चार पुरस्कार- सर्वश्रेष्ठ संगीत निर्देशन पुरस्कार विशाल भारद्वाज को और सर्वश्रेष्ठ पार्श्व गायिका पुरस्कार रेखा भारद्वाज को गीत 'ससुराल गेंदा फूल' के लिए दिया गया।

श्रेणी:राष्ट्रीय चलचित्र पुरस्कार
ग्रासपुर

**ग्रासपुर** भारतीय राज्य उत्तर प्रदेश के फ़र्रूख़ाबाद जिले की कायमगंज तहसील का एक गाँव है।
## जनसांख्यिकी
भारत की सन् 2011 की जनगणना के अनुसार गाँव की कुल जनसंख्या 820 है।
## सन्दर्भ

श्रेणी:फर्रुखाबाद जिला के गाँव
श्रेणी:उत्तर प्रदेश